Αρρούν Ταρκύνιος

Ο Άρρούν Ταρκύνιος ήταν ο μικρότερος γιος του Δημάρατου της Κορίνθου μέλους της βασιλικής οικογένειας των Βακχιαδών της Κορίνθου. Η οικογένεια εκδιώχθηκε από την Κόρινθο, όταν ανέλαβε την εξουσία ο Κύψελος· τότε ο Δημάρατος μετανάστευσε τον 7ο αιώνα π.Χ. στην πόλη Ταρκυνία στην Ιταλία, που κατείχαν οι Ετρούσκοι. Ο Αρρούν πέθανε πρόωρα λίγο πριν από τον πατέρα του, άφησε την σύζυγο του έγκυο, η οποία απέκτησε αργότερα έναν γιο. Όταν πέθανε ο Δημάρατος, αν και ήταν πολύ πλούσιος, αποκλήρωσε τον εγγονό του αυτόν, ο οποίος έζησε στην φτώχεια, γι΄αυτό το παιδί πήρε το όνομα Εγέριος, που μεταφράζεται στην Λατινική γλώσσα "άπορος".Livy, i. 34Dionysius, iii. 46, 47Dictionary of Greek and Roman Biography and Mythology, vol. III, pp. 976, 977 ("Tarquinius") Ο μεγαλύτερος αδελφός του Αρρούν, Ταρκύνιος, μετανάστευσε στην Ρώμη, επειδή σαν ξένος δεν είχε πολιτικά δικαιώματα στην Ταρκυνία· εκεί στη Ρώμη κατάφερε να γίνει ο πέμπτος βασιλιάς της ως Ταρκύνιος ο Πρεσβύτερος.Livy, i. 34, 35Dionysius, iii. 47–49 Όταν ο Ταρκύνιος ο Πρεσβύτερος κατέκτησε την Κολλατία, τοποθέτησε τον ανεψιό του Εγέριο επικεφαλής της Ρωμαϊκής φρουράς της πόλης.Livy, i. 38Dionysius, iii. 50 Ο γιος του Εγέριου ήταν ο Λεύκιος Ταρκύνιος Κολλατίνος, την σύζυγο του Λουκρητία βίασε ο εξάδελφός του Σέξτος Ταρκύνιος, γιος του βασιλιά Ταρκύνιου του νεότερου, εγγονού του Πρεσβύτερου. Ο Λεύκιος ανέτρεψε μαζί με τους συγγενείς της Λουκρητίας τον θείο του, καταργήθηκε η δυναστεία, ανακηρύχτηκε η Ρωμαϊκή Δημοκρατία και έγινε ο ένας από τους δύο πρώτους υπάτους (500 π.Χ.).Livy, i. 57–60Dionysius, iv. 64, 76Ovid, Fasti, ii. 725 ffChisholm, Hugh, ed. (1911). "Tarquinius Priscus, Lucius" . Encyclopædia Britannica. Τόμ. 26 (11th ed.). Cambridge University Press. σσ. 430–431

Παραπομπές

Πηγές
Dionysius of Halicarnassus, Romaike Archaiologia (Roman Antiquities).
Titus Livius (Livy), History of Rome.
Publius Ovidius Naso (Ovid), Fasti.
Dictionary of Greek and Roman Biography and Mythology, William Smith, ed., Little, Brown and Company, Boston (1849).
Encyclopædia Britannica, Eleventh Edition (1911).

Κατηγορία:Ρωμαϊκή μυθολογία
Κατηγορία:Ταρκύνιοι